ಗಮನಾರ್ಹ ಪರಭಕ್ಷಕ ಪ್ರಾಣಿಗಳಿಲ್ಲದ ಪ್ರದೇಶಗಳಲ್ಲಿ ವಿಕಸನಗೊಂಡ ಇತರೆ ಅನೇಕ ಪ್ರಾಣಿಗಳ ಹಾಗೆಯೇ, ಡೋಡೋ ಕೂಡಾ ಜನರ ಬಗ್ಗೆ ನಿರ್ಭಯವಾಗಿರುತ್ತಿತ್ತು, ಈ ಪ್ರವೃತ್ತಿ ಹಾಗೂ ಅದರ ಹಾರಲಾಗದಿರುವಿಕೆಗಳೆರಡರ ಸಂಯೋಜನೆಯು ಅದನ್ನು ಮಾನವರಿಗೆ ಸುಲಭ ಬಲಿಯನ್ನಾಗಿಸಿತು. ಕೆಂಪು ರೇಲ್‌ಗಳಂತಹಾ ಇತರೆ ಸ್ಥಳೀಯ ತಳಿಗಳು ಅವುಗಳ ಉತ್ತಮ ರುಚಿಗಾಗಿ ಹೊಗಳಲ್ಪಟ್ಟಿವೆಯಾದರೂ ಡೋಡೋದ ಕೆಟ್ಟ ರುಚಿ ಹಾಗೂ ಅದರ ಮಾಂಸವು ಜಿಗುಟಾಗಿರುವಿಕೆಯ ಬಗೆಗಿನ ವರದಿಗಳಿಂದ ಜರ್ನಲ್‌ಗಳು ತುಂಬಿ ಹೋಗಿವೆ. ಮಾರಿಷಸ್‌ಗೆ ಮೊದಲು ಮಾನವರು ಕಾಲಿಟ್ಟಾಗ ತಮ್ಮೊಂದಿಗೆ ಆ ಸಮಯಕ್ಕೆ ಮುನ್ನಾ ಆ ದ್ವೀಪದಲ್ಲಿರದ ನಾಯಿಗಳು, ಹಂದಿಗಳು, ಬೆಕ್ಕುಗಳು, ಇಲಿಗಳು, ಹಾಗೂ ಏಡಿ-ತಿನ್ನುವ ಮಕ್ಯಾಕ್‌ ಕೋತಿಗಳೂ ಸೇರಿದಂತೆ ಇತರೆ ಪ್ರಾಣಿಗಳನ್ನು ಕರೆತಂದರು, ಇವುಗಳಿಂದಾಗಿ ಡೋಡೋಗಳ ಗೂಡುಗಳು ಸೂರೆಗೊಳ್ಳಲ್ಪಟ್ಟವು, ಇಷ್ಟೇ ಅಲ್ಲದೇ ಪಕ್ಷಿಗಳು ತಮ್ಮ ವಾಸಸ್ಥಾನ/ಗೂಡುಗಳನ್ನು ಕಟ್ಟಿಕೊಳ್ಳುತ್ತಿದ್ದ ಕಾಡುಗಳನ್ನು ನಾಶ ಮಾಡಿದರು ; ಪ್ರಸ್ತುತ, ಈ ಪ್ರಾಣಿಗಳ ವಿಶೇಷತಃ ಹಂದಿಗಳು ಹಾಗೂ ಮಕ್ಯಾಕ್‌ ಕೋತಿಗಳು ಡೋಡೋ ಸಂತತಿಯ ಮೇಲೆ ಉಂಟು ಮಾಡಿರುವ ಆಘಾತವು ಅವುಗಳ ಬೇಟೆಯಿಂದಾದುದಕ್ಕಿಂತ ತೀವ್ರವಾದದ್ದಾಗಿದೆ. 2005ರ ಶೋಧಯಾತ್ರೆಯಲ್ಲಿ ಸುವ್ಯಕ್ತವಾಗಿ ಕಂಡುಬಂದ ಪ್ರಕಾರ ಹಠಾತ್‌ ಪ್ರವಾಹಗಳಿಂದಾಗಿ ಪ್ರಾಣಿಗಳು ಕೊಲ್ಲಲ್ಪಟ್ಟವು; ಅಂತಹಾ ಸಾಮೂಹಿಕ ಮರಣ ಪ್ರಮಾಣಗಳು ಈಗಾಗಲೇ ಅವಸಾನದಂಚಿನಲ್ಲಿರುವ ತಳಿಗಳನ್ನು ಮತ್ತಷ್ಟು ಗಂಡಾಂತರಕ್ಕೀಡು ಮಾಡಬಲ್ಲದು.

ಹಡಗಿನವರಿಗೆ ಆಹಾರ ಸರಬರಾಜು ಮಾರುವ ಉದ್ದೇಶದಿಂದ ಡೋಡೋಗಳ ಸಾಮೂಹಿಕ ಹತ್ಯೆಗಳು ನಡೆದಿದ್ದವೆಂಬ ಚೆದುರು ವರದಿಗಳಿದ್ದರೂ ಪುರಾತತ್ವಶಾಸ್ತ್ರಜ್ಞರ ತನಿಖೆಗಳು ಇದುವರೆಗೂ ಈ ಪಕ್ಷಿಗಳ ಮಾನವ ಭಕ್ಷಣೆ ನಡೆದಿದೆ ಎಂಬುದಕ್ಕೆ ಸಾಕೂಸಾಲದಂತಹಾ ಪುರಾವೆಗಳಷ್ಟೇ ದೊರೆತಿವೆ. ಕನಿಷ್ಠ ಎರಡು ಡೋಡೋಗಳ ಕೆಲ ಎಲುಬುಗಳು ಬೈಯೆ ಡು ಕ್ಯಾಪ್‌ನಲ್ಲಿನ 17ನೇ ಶತಮಾನದಲ್ಲಿ ದೇಶಭ್ರಷ್ಟ ಗುಲಾಮರು ಹಾಗೂ ಅಪರಾಧಿಗಳು ನೆಲೆಯಾಗಿ ಬಳಸುತ್ತಿದ್ದ ಗುಹೆಗಳಲ್ಲಿ ಕಂಡುಬಂದಿವೆ ಎತ್ತರದ, ಕೊರಕಲಿನ ಪ್ರದೇಶವಾದ ಕಾರಣದಿಂದ ಡೋಡೋಗಳಿಗೆ ನೈಸರ್ಗಿಕವಾಗಿ ಸುಲಭ ಪ್ರವೇಶ ಸಾಧ್ಯವಾಗಿರಲಿಲ್ಲ.

ಡೋಡೋಗಳ ನಿರ್ನಾಮಗೊಳ್ಳುವಿಕೆಗಳ ಸಮಯದ/ಅವಧಿಯ/ದಿನಾಂಕದ ಬಗ್ಗೆ ಕೆಲ ವಿವಾದಗಳಿವೆ. ರಾಬರ್ಟ್ಸ್‌‌ & ಸಾಲೋ ಎಂಬುವವರುಗಳ ಹೇಳಿಕೆಯ ಪ್ರಕಾರ "ಡೋಡೋನ ನಿರ್ನಾಮಗೊಳ್ಳುವಿಕೆಯು ಸಾಧಾರಣವಾಗಿ ಅಪಘಾತಕ್ಕೀಡಾದ ನೌಕೆಯ ನಾವಿಕನಾದ ವಾಲ್ಕರ್ಟ್‌ ಎವಟ್ಸ್ಜ್‌‌‌ (ಎವರ್ಟ್‌ಝೂನ್‌)ಎಂಬಾತ ವರದಿ ಮಾಡಿದ 1662ರಲ್ಲಿ ಅದರ ಕಟ್ಟಕಡೆಯ ಪುಷ್ಟೀಕರಿಸಿದ ಕಾಣಿಸಿಕೊಳ್ಳುವಿಕೆಯನ್ನು" ಉಲ್ಲೇಖಿಸಿ ಹೇಳಲಾಗುವುದಾದರೂ, ಇನ್ನೂ ಅನೇಕ ಮೂಲಗಳ ಪ್ರಕಾರ ಮತ್ತಷ್ಟು ಊಹಾತ್ಮಕ ಕಾಲವಾದ 1681ನ್ನು ಸೂಚಿಸುತ್ತವೆ. ರಾಬರ್ಟ್ಸ್‌‌ & ಸಾಲೋ 1662ಕ್ಕೆ ಹಿಂದಿನ ಕಾಣಿಸಿಕೊಳ್ಳುವಿಕೆಯು 1638ರಲ್ಲಿ ಆದುದರಿಂದ, ಡೋಡೋ 1660ರ ದಶಕದ ಹೊತ್ತಿಗಾಗಲೇ ಬಹಳ ಅಪರೂಪದ್ದಾಗಿರುವ ಸಾಧ್ಯತೆಯಿದ್ದು, 1674ರ ವಿವಾದಾತ್ಮಕ ಸಾಧ್ಯತೆಯು ತೀರಾ ತೆಗೆದು ಹಾಕಲಾಗದು ಎಂದು ಎತ್ತಿ ತೋರಿಸುತ್ತಾರೆ. ಐಸಾಕ್‌ ಜೋಹಾನ್ನೆಸ್‌ ಲಾಮೋಷಿಯಸ್‌ರ ಅಂಕಿಅಂಶಾತ್ಮಕ ವಿಶ್ಲೇಷಣೆಯು 1688ರಿಂದ 1715ರವರೆಗಿನ 95% ಭರವಸೆಯೊಂದಿಗಿನ/ನಂಬಲರ್ಹ ವಿರಾಮದೊಂದಿಗೆ ಹೊಸ ಅಂದಾಜು ಕಾಲವಾದ 1693ಅನ್ನು ಸೂಚಿಸಿದೆ. ಪ್ರವಾಸಿಗರ ವರದಿಗಳಂತಹಾ ಸಾಂದರ್ಭಿಕ ಪುರಾವೆಗಳನ್ನು ಹಾಗೂ 1689ರ, ನಂತರದ ನಂಬಲರ್ಹ ಸಾಕ್ಷ್ಯಗಳ ಅಲಭ್ಯತೆಯನ್ನು ಪರಿಗಣಿಸಿದರೆ ಡೋಡೋ 1700ಕ್ಕೆ ಮುನ್ನವೇ ನಿರ್ನಾಮಗೊಂಡಿರುವ ಸಾಧ್ಯತೆಯಿದೆ; ಕೊನೆಯ ಡೋಡೋ 1581ರಲ್ಲಿ ಆ ತಳಿಯ ಪತ್ತೆಯಾದ ಶತಮಾನಕ್ಕೆ ಸ್ವಲ್ಪ ಹೆಚ್ಚಿನ ಅವಧಿಯಲ್ಲಿಯೇ ಮರಣಿಸಿತ್ತು.

ಕೆಲವರು ಮಾತ್ರವೇ ಈ ಪಕ್ಷಿಯು ನಿರ್ನಾಮಗೊಂಡುದರ ಬಗ್ಗೆ ನಿರ್ದಿಷ್ಟವಾಗಿ ಗಮನ ನೀಡಿದರು. 19ನೇ ಶತಮಾನದ ಆದಿಭಾಗದ ಹೊತ್ತಿಗೆ ಅದೊಂದು ತೀರ ಅಪರಿಚಿತ ಜೀವಿಯೆನಿಸಿತಲ್ಲದೇ ಕೆಲವರು ಇದೊಂದು ಭ್ರಮೆಯೆಂದು ಕೂಡಾ ಭಾವಿಸಿದ್ದರು. ಮಾರೆ ಆಕ್ಸ್‌ ಸಾಂಗೆಸ್‌ ಎಂಬಲ್ಲಿ ಮಾರಿಷಸ್‌ನ ಜೌಗುನೆಲದಲ್ಲಿ ಡೋಡೋ ಎಲುಬುಗಳ ಪ್ರಥಮ ಗುಂಪು ಪತ್ತೆಯಾದ ನಂತರ, ಮಾಹೆಬೋರ್ಗ್‌ನ ಸರ್ಕಾರಿ ಶಾಲೆಯ ಶಿಕ್ಷಕ ಜಾರ್ಜ್‌ ಕ್ಲಾರ್ಕ್‌ ಎಂಬಾತ 1865ರಿಂದ ಮುಂದಕ್ಕೆ, ಅವುಗಳ ಬಗ್ಗೆ ಬರೆದ ವರದಿಗಳು ಪಕ್ಷಿಯ ಬಗೆಗಿನ ಆಸಕ್ತಿಯನ್ನು ಮರು ಉದ್ದೀಪಿಸಿದವು. ಕ್ಲಾರ್ಕ್‌ ತನ್ನ ವರದಿಗಳ ಪ್ರಕಟಣೆಯನ್ನು ಆರಂಭಿಸಿದ ವರ್ಷವೇ ಹೊಸದಾಗಿ ಸಮರ್ಥಿತವಾದ ಪಕ್ಷಿಯನ್ನು ಲೂಯಿಸ್‌ ಕೆರಾಲ್ಲ್‌‌‌ರ "ಅಲೈಸ್‌'ಸ್‌‌ ಅಡ್ವೆಂಚರ್ಸ್‌ ಇನ್‌ ದ ವಂಡರ್‌ಲ್ಯಾಂಡ್‌‌" ಎಂಬ ಕಥೆಯಲ್ಲಿ ಒಂದು ಪಾತ್ರವನ್ನಾಗಿ ಬಳಸಲಾಯಿತು. ಈ ಪುಸ್ತಕದ ಜನಪ್ರಿಯತೆಯೊಂದಿಗೆ, ಡೋಡೋ ನಿರ್ನಾಮವಾದ ಜೀವಿಗಳ ಸುಲಭಗ್ರಾಹ್ಯ ಪ್ರಾತಿನಿಧಿಕವಾಗಿ ಜನಪ್ರಿಯಗೊಂಡಿತು.
ಆಹಾರ ಕ್ರಮ
ಶೋಧನೆ ಹಾಗೂ ಶಬ್ದನಿಷ್ಪತ್ತಿ
ಸಸ್ಯಪ್ರಾಣಿ ಸ್ವರೂಪ ಶಾಸ್ತ್ರ ಹಾಗೂ ಹಾರಲಾಗದಿರುವಿಕೆ
ನಿರ್ನಾಮಗೊಳ್ಳುವಿಕೆ